Florin Tănase

Florin Tănase (s. 30. joulukuuta 1994) on romanialainen jalkapalloilija, pelipaikaltaan hyökkäävä keskikenttäpelaaja. Hän on edustanut kotimaansa pääsarjassa ensin Viitorul Constanțaa ja kausina 2016–2022 FCSB:tä (aiemmalta nimeltään Steaua Bukarest). Tănase oli Romanian liigan paras maalintekijä kaudella 2020–2021 (24 maalia) ja kaudella 2021–2022 (20 maalia). Hän voitti Romanian liigamestaruuden vuonna 2017 ja Romanian cupin vuonna 2020. Hän siirtyi elokuussa 2022 Arabiemiraatteihin Al Jaziran joukkueeseen.

Tănase pelasi Romanian alle 21-vuotiaiden maajoukkueessa yhdeksän ottelua ja teki niissä kolme maalia. Hän on pelannut Romanian A-maajoukkueessa 15 ottelua toukokuusta 2014 alkaen. Hän teki maalin maaliskuussa 2021 MM-karsintaottelussa Pohjois-Makedoniaa vastaan ja syyskuussa 2022 Kansojen liigan ottelussa Suomea vastaan.

Lähteet 

Romanialaiset jalkapalloilijat
Vuonna 1994 syntyneet
Elävät henkilöt